
Les 3 – Werkkaart MEMO

	Aktiwiteit 1: Informele Assessering
Voltooi die volgende aktiwiteit individueel.   



Vraag 1.1
Kies die korrekte antwoord en skryf slegs die letter (A-D) langs die vraagnommers (1.1.1 tot 1.1.4) neer, byvoorbeeld 1.1.5. D.

1.1.1	"Kennisse" kan beskryf word as:
	A.	Mense met wie ons sterk emosionele bande het.
	B.	Individue wat ons nog nooit ontmoet het nie.
	C.	Mense wat ons herken, maar nie goed ken nie. ()
	D.	Goeie vriende wat ons elke dag sien.

1.1.2	Watter EEN van die volgende is 'n effektiewe tegniek om 'n verhouding te begin?
	A.	Maak aannames oor die ander persoon.
	B.	Vra vrae en toon opregte belangstelling. ()
	C.	Hou die gesprek lig en oppervlakkig.
	D.	Deel onmiddellik diep en persoonlike stories.

1.1.3	Om 'n verhouding te onderhou, vereis ...
	A.	die deel van diep en persoonlike stories.
	B.	dat alle vrye tyd saam bestee word. 
	C.	dat die ander persoon se behoeftes voorspel en vervul word.
	D.	duidelike kommunikasie en wedersydse respek. ()

1.1.4	Wat moet jy doen wanneer jy probleme in 'n verhouding ervaar?
	A. 	Ignoreer die probleme in die hoop dat dit vanself sal verdwyn.
[bookmark: _Hlk173349596]	B.	Laat 'n bietjie tyd verloop en kyk dan of dinge verander het.
	C.	Spreek die probleme aan om 'n oplossing te probeer vind. ()
D.	Oorweeg om die verhouding onmiddellik te beëindig.
(4 x 1) (4)
(Laer Orde)


Vraag 1.2
Gee EEN woord/term vir ELK van die volgende beskrywings. Skryf slegs die woord/term langs die vraagnommers (1.2.1 tot 1.2.2) neer.

1.2.1.	Die hulp en bystand wat individue van ander mense ontvang, wat hulle help om stres te hanteer en 'n gevoel van waardering en samehorigheid te skep.
Maatskaplike/Sosiale ondersteuning ()
			
1.2.2.	Die praktyk om ten volle te konsentreer, te verstaan, te reageer en te onthou wat gesê word. 
Aktiewe luister ()
   (2 x 1) (2)
(Laer Orde)
Vraag 2
Lees die uittreksel hieronder en beantwoord die vrae wat volg.
	GESONDE VERHOUDINGS
Gesonde verhoudings met vriende, familie, romantiese maat of ander mense kan jou help om goed oor jouself te voel. Hierdie tipe verhoudings word gebaseer op die beginsel dat jy ander moet behandel soos wat jy behandel wil word. Hoewel dit belangrik is om 'n goeie vriend, lewensmaat of familielid te wees, moet 'n mens jou eiewaarde ken en goeie behandeling van die ander party verwag. 

Daarteenoor is manipulasie, jaloesie, negatiewe houdings, oneerlikheid en blaam tekens van ongesonde verhoudings. Die inisiëring en instandhouding van gesonde verhoudings kan uitdagend wees, maar kan deur oefening bemeester word. Dit verg toewyding om konstant iemand anders se ervarings en gevoelens in ag te neem. 

[Aangepas uit https://www.queencreeksuntimes.com/local-news/empowering-teens-young-adults-to-have-healthy-relationships-8469618 Toegangsdatum: 21 Junie 2024]



2.1	Definieer die term 'opbouende kommunikasie'.			                                 	   (1 x 1) (1)
(Laer Orde)
Punte moet soos volg toegeken word:
EEN (✔) punt vir 'n korrekte definisie.

Opbouende kommunikasie verwys na ...
· positiewe en respekvolle uitruiling van inligting om konflik op te los, begrip te verbeter en sterker verhoudings te bou. ()
· die openlike en respekvolle uitdrukking van gedagtes en gevoelens, met die doel om misverstande op te klaar en verbintenisse te versterk. ()
· respekvolle en positiewe gesprekvoering om verskille aan te spreek, oplossings te vind en gesonde verhoudings te kweek. ()
Enige EEN van die bogenoemde vir EEN punt

2.2	Noem EEN vorm van onvanpaste gedrag in 'n vriendskapsverhouding.			   (1 x 1) (1)
(Laer Orde)
Punte moet soos volg toegeken word:
EEN (✔) punt vir 'n antwoord wat goed verduidelik is. 

Moontlike antwoorde kan die volgende insluit:
· Om ongeskikte/beledigende opmerkings te maak. ()
· Om die ander persoon se grense te ignoreer. ()
· Om die ander persoon se gevoelens te minag. ()
· Fisiese of verbale aggressie/afknouery/intimidasie.
· Om te jok of belangrike inligting weg te steek. ()
· Onregverdige beheer/beïnvloeding van die ander persoon. ()
· Om onbetroubaar te wees soos om geheime te deel/te verneuk/beloftes te verbreek. ()
· Om nie die ander persoon te ondersteun nie/nie daar te wees wanneer hulle jou nodig het nie. ()
· Gereelde kansellering van planne. ()

Enige EEN van die bogenoemde vir EEN punt


2.3	Bespreek TWEE opbouende maniere waarop jy van 'n vriend(in) kan verskil.	  	   (2 x 2) (4)
(Middel Orde)
Punte moet soos volg toegeken word:
TWEE (✔✔) punte vir 'n antwoord wat goed verduidelik is. 

Opbouende maniere om te verskil, behels dat ...
· jy dink voor jy praat () sodat jou woorde nie beledigend/skadelik is nie. ()
· jy die probleem op kalm wyse bespreek () en dreigemente vermy/nie jou vriend(in) aanval nie/nie ongeskik moet wees nie. ()
· jy aktief luister sonder om jou vriend(in) te onderbreek () en wys dat jy verstaan deur te knik/gepas te reageer. ()
· jy jou vriend(in) se perspektief probeer verstaan () deur vrae te vra om beter begrip van die situasie te kry. ()
· julle saamwerk om oplossings te vind () in plaas daarvan om mekaar te blameer. ()
· jy aanvaar dat 'n gemeenskaplike oplossing dalk nie bereik mag word nie () en dus moet aanvaar dat julle oor die spesifieke situasie met mekaar verskil. ()

Enige TWEE van die bogenoemde vir TWEE punte elk
(d.w.s. EEN punt vir stelling en EEN punt vir motivering/uitkoms)



2.4	Beveel EEN gepaste manier aan waarop 'n verhouding beëindig kan word. Dui ook in jou antwoord aan hoe hierdie benadering beide betrokke partye kan bevoordeel.     		  	   (1 x 3) (3)
(Hoër Orde)
Punte moet soos volg toegeken word:
DRIE (✔✔✔) punte vir 'n antwoord wat goed verduidelik is. 

Moontlike antwoorde kan die volgende insluit:

· Wees eerlik oor jou gevoelens en redes vir die beëindiging van die verhouding, () dit toon respek vir die ander persoon, () en laat beide partye toe om daarmee vrede te maak/positief aan te beweeg. () 
· Kies 'n geskikte tyd en plek om 'n ononderbroke gesprek te voer () wat 'n rustige omgewing bied () en vir beide partye 'n ruimte skep om 'n respekvolle/betekenisvolle gesprek te voer.  ()
· Dink vooraf aan wat jy wil sê () sodat jy gefokus bly/jou gedagtes kan verwoord sonder om deur emosies oorweldig te word, () wat albei partye bevoordeel deur die risiko te verminder om iets onbedoelds te sê. ()
· Beëindig die verhouding persoonlik in plaas van via selfoonboodskappe (), aangesien dit respek vir die ander persoon/die verhouding toon () en vir 'n meer empatiese verbinding tydens 'n moeilike gesprek sorg. ()

Enige EEN van die bogenoemde vir DRIE punte
(d.w.s. EEN punt vir stelling, EEN punt vir motivering en EEN punt vir uitkoms)

[9]

